laion/Wikipedia-Exotic huggingface dataset:
מוחמד א-נני

מוחמד נאסר א-סייד א-נני (בערבית: محمد ناصر السيد النني; נולד ב-11 ביולי 1992) הוא כדורגלן מצרי המשחק בעמדת הקשר האחורי באל-ג'זירה, ובנבחרת מצרים. מוחמד אלנני נולד וגדל בעיר אל-מחלה אל-כוברא שבמצרים. הוא מוסלמי אדוק. מגיל צעיר הצטרף למחלקת הנוער של מועדון הפאר המצרי אל אהלי ממנו עבר לזה של אל-מוקאוולון בו החל את קריירת הבוגרים שלו כשחקן יחד עם מוחמד סלאח. א-נני רשם 35 הופעות בהן כבש שני שערים במדי אל-מוקאוולון ובחודש ינואר 2013, הוזמן להיבחן במחנה האימונים של פ.צ. בזל השווייצרית. במהלך מחנה האימונים א-נני לקח חלק במשחק אימון אחד של בזל נגד סיטוואה בוקרשט והרשים את מאמן הקבוצה מוראט יאקין וב-29 בינואר, חתם א-נני על חוזה עד לתום העונה בבזל. ב-10 בפברואר 2013, ערך א-נני את הופעת הבכורה שלו במדי בזל בניצחון 0–3 על סיון והוחלף במחצית של המשחק. א-נני סייע לבזל לזכות באליפות ליגת העל השווייצרית לעונת 2012/13. בחודש מאי 2013, האריכה בזל את חוזהו של א-נני בקבוצה בארבע שנים נוספות. ב-16 באפריל 2014, כבש א-נני את שער הבכורה שלו במדי בזל בניצחון 2–4 על פ.צ. ציריך. עונת 2014/15 הייתה לעונת הפריצה של א-נני במדי בזל. הקבוצה זכתה באליפות השישית שלה ברציפות אך החמיצה את ההזדמנות לזכות בגביע השווייצרי. ב-13 בינואר 2016, הכריז מאמן ארסנל ארסן ונגר כי הקבוצה החתימה את מוחמד א-נני מבזל ושילמה עבורו סכום הנע בין 5 ל-7 וחצי מיליון אירו. ב-30 בינואר, ערך א-נני את הופעת הבכורה שלו במדי התותחנים במשחק נגד ברנלי בגביע האנגלי. את שער הבכורה שלו במדי ארסנל כבש א-נני בהפסד קבוצתו בשלב שמינית גמר ליגת האלופות לברצלונה כשבסיום נבחר המצרי לשחקן המצטיין. שערו היחיד של א-נני באותה העונה זיכה אותו בפרס שער השנה של ארסנל לעונת 2015/16. א-נני שיחק יחד עם הנבחרת האולימפית של מצרים עד גיל 23 באולימפיאדת לונדון. לזכותו 40 הופעות ושלושה שערים במדי הנבחרת הבוגרת של מצרים. נכלל בסגל נבחרת מצרים לטורניר גביע אפריקה לאומות 2023. נכלל בסגל הנבחרת האולימפית של מצרים לטורניר הכדורגל באולימפיאדת פריז (2024). מדיה וקבצים בנושא מוחמד א-נני בוויקישיתוף מוחמד א-נני, ברשת החברתית אקס (טוויטר) מוחמד א-נני, ברשת החברתית אינסטגרם מוחמד א-נני, באתר Transfermarkt מוחמד א-נני, באתר Soccerway מוחמד א-נני, באתר BDFutbol מוחמד א-נני, באתר WorldFootball.net מוחמד א-נני, באתר National Football Teams מוחמד א-נני, באתר FootballDatabase.eu מוחמד א-נני, באתר ESPN פרופיל השחקן באתר הרשמי של ארסנל פרופיל השחקן באתר הרשמי של הפרמייר ליג "Arsenal's Mohamed Elneny: the tireless street footballer who slept with a ball". The Guardian. 14 בינואר 2016. נבדק ב-6 במרץ 2021. {{cite web}}: (עזרה) فيتوريا يعلن قائمة منتخب مصر لبطولة أمم أفريقيا ٢٠٢٤ בחשבון הטוויטר הרשמי של התאחדות הכדורגל המצרית, 30 בדצמבר 2023 (בערבית) قائمة منتخب مصر الأوليمبي لمعسكر الإعداد المقرر انطلاقه غدا الجمعة 5 يوليو استعدادا لأولمبياد باريس 2024 בחשבון הטוויטר הרשמי של התאחדות הכדורגל המצרית, 4 ביולי 2024 (בערבית)
יחסי ברזיל–קטר

יחסי ברזיל–קטר הם היחסים הדיפלומטיים הרשמיים שבין הרפובליקה הפדרלית של ברזיל למדינת קטר. ברזיל וקטר כוננו יחסיהן בשנת 1974, כ-3 שנים לאחר קבלת העצמאות של קטר. לאחר 20 שנה של קשר פורמלי בלבד, מלווה בביקורים פרטיים ולא רשמיים של בעלי תפקידים ואמירים במדינה, קטר החלה להראות עניין גובר ביחסים עם ברזיל. במהלך ביקור רשמי בקטר בפברואר בשנת 2005. שר החוץ סלסו אמורין עם אמיר קטר חמד בן ח'ליפה אאל ת'אני, הודיע שר החוץ כי הוא מתכנן לפתוח שגרירות ברזילאית בדוחה. ההחלטה יצאה לפועל ובאפריל באותה השנה השגרירות נפתחה והגיע שגריר תושב ברזילאי לקטר. הנשיאה של ברזיל, דילמה רוסף בירכה על העברת הכתר הקטרי לתמים בן חמד אאל ת'אני ביוני 2013. קטר הייתה שותפת הסחר ה-43 בגודלה של ברזיל בשנת 2012. משנת 2007 עד שנת 2011 גדל הסחר עם ברזיל ב-435%, ממאתיים מיליון דולר אמריקאי למיליארד דולר אמריקאי. מדיה וקבצים בנושא יחסי ברזיל–קטר בוויקישיתוף Qatar and Brazil: Three decades of bilateral ties Qatar-Brazil relations stronger than ever: Ambassador State of Qatar
ישראל קליינר (מתמטיקאי)

ישראל קליינר הוא מתמטיקאי קנדי וחוקר ההיסטוריה של המתמטיקה. קליינר קיבל את הדוקטורט שלו ב-1967 באוניברסיטת מקגיל. המנחה שלו היה יואכים למברק. נושא עבודת התזה היה Lie modules and rings of quotients. קליינר היה פרופסור למתמטיקה באוניברסיטת יורק החל מ-1965, ושם היה אחראי על תוכנית הלימודים למורים למתמטיקה. הוא התפרסם בשל עבודתו בנושא ההיסטוריה של האלגברה, וההיסטוריה של המתמטיקה. קליינר זכה בפרס קרל אלנדורפר ב-1987 על מאמרו על התפתחות תורת הקבוצות ופעם נוספת ב-1992 על מאמרו הסוקר את ההתפתחות של הוכחות קבילות במתמטיקה. ב-1990 זכה בפרס ג'ורג' פוליה על מאמרו על התפתחות מושג הפונקציה, וב-1995 זכה בפרס לסטר רנדולף פורד, יחד עם נצה מובשוביץ-הדר. באמצע העשור הראשון של המאה ה-21 היה סגן נשיא של האגודה הקנדית לפילוסופיה והיסטוריה של המתמטיקה. Excursions in the history of mathematics, Springer 2011 A history of abstract algebra, Birkhäuser 2007 Rigor and proof in mathematics - a historical perspective, Mathematics Magazine, Vol. 64, 1991, pp. 291-314 (1992 Allendoerfer Award) The Evolution of Group Theory: A Brief Survey, Mathematics Magazine, Vol. 59, 1986, pp. 195-215 (1987 Allendoerfer Award, reprinted in Alexanderson The harmony of the world - 75 years of Mathematics Magazine, MAA 2007) Evolution of the function concept: a brief survey, College Mathematics Journal, Vol. 20, 1989, No. 4 (1990 Polya Award) with Nitsa Movshovitz-Hadar The role of paradoxes in the evolution of mathematics, The American Mathematical Monthly, Vol. 101, 1994, p. 963 (1995 Lester R. Ford Award) The roots of commutative algebra in algebraic number theory, Mathematics Magazine, Vol. 68, 1995, pp. 3–15, reprinted (with The evolution of group theory and Evolution of the function concept) in Victor Katz, Robin Wilson, Marlow Anderson Who gave you the epsilon? And other tales of mathematical history, MAA, Spectrum Series, 2009 The genesis of the abstract ring concept, American Mathematical Monthly, Vol. 103, 1996, p. 423 A sketch of the evolution of (non-commutative) ring theory, L´Enseignement Mathematique, Vol. 33, 1987, pp. 227–267 From numbers to rings - an early history of ring theory, Elemente der Mathematik, Vol. 53, 1998, pp. 18–35 Field theory: from equations to axiomatization, Part 2, American Mathematical Monthly, Vol. 106, 1999, pp. 677–684, 859-863 Emmy Noether- highlights in her life and work, L´Enseignement Mathematique, Vol. 38, 1992, pp. 103–124 From Fermat to Wiles, Elemente der Mathematik, Vol. 55, 2000, pp. 19–37 Thinking the unthinkable - the story of complex numbers (with a moral), Mathematics Teacher, Vol. 81, 1988, pp. 583–582 The teaching of abstract algebra - an historical perspective, in Frank Swetz, Otto Bekken, Bengt Johansson, John Fauvel, Victor Katz (eds.) Learn from the masters, MAA 1994 A historically focused course on abstract algebra, Mathematics Magazine, Vol. 71, 1998, pp. 105–111 The principle of continuity- a brief history, Mathematical Intelligencer, 2006, No. 4 ישראל קליינר, באתר פרויקט הגנאלוגיה במתמטיקה ביוגרפיה קצרה, בסקירת אסופת "מאמרים נבחרים בהיסטוריה של המתמטיקה" ביוגרפיה קצרה, באתר האיגוד המתמטי האמריקאי ביוגרפיה קצרה נוספת, באתר האיגוד המתמטי האמריקאי Israel Kleiner at the Mathematics Genealogy Project
ישראל קליינר

האם התכוונתם ל... ישראל קליינר (ביוכימאי) (אנ') – ביוכימאי אמריקאי ישראל קליינר (מתמטיקאי) – מתמטיקאי קנדי וחוקר ההיסטוריה של המתמטיקה ישראל קליינר (ראש ישיבה) – ראש ישיבת בית הכרם
קורנית

האם התכוונתם ל... קורנית (יישוב) – יישוב קהילתי בגליל. קורנית (כלי נגינה) – כלי נשיפה מודרני, נקרא גם קורנט. קורנטו – כלי נשיפה עם חורים כשל כלי נשיפה מעץ. קורנית (צמח) – טימין - סוג של צמח במשפחת השפתניים. קורנית (שפה) – שפה קלטית המדוברת באנגליה. קורנית דיגיטל – חברה ישראלית העוסקת בפיתוח וייצור מכונות להדפסה דיגיטלית על גבי טקסטיל.
כבירי

האם התכוונתם ל... אורי כבירי – מפיק מוזיקלי ושחקן ישראלי אמיר גרוס כבירי – איש עסקים ואספן אמנות ישראלי בתיה כבירי – מלכת יופי ישראלית גיתית כבירי – במאית דוקומנטרית וסופרת ישראלית כביריה
עונת 1983/1984 בגביע אירופה לאלופות בכדורסל

עונת 1983/1984 בגביע אירופה לאלופות בכדורסל הייתה העונה ה-27 של תחרות אירופית לקבוצות כדורסל והיא אורגנה על ידי פיב"א אירופה. המשחק הראשון התקיים ב-15 בספטמבר 1983 ותחרות הסתיימה ב-29 במרץ 1984. בתחרות השתתפו 25 קבוצות. בתחילת התחרות התקיימו משחקים בשיטת הנוקאאוט בהם נקבעו 6 עולות לבית הגמר. בבית הגמר התקיימו שני סיבובים. בסוף העונה ב-29 במרץ בז'נבה התקיים משחק הגמר. התחרות הסתיימה בניצחון של בנקו די רומה וירטוס, בפעם הראשונה בתולדות המועדון. בשלבים המוקדמים נקבעו 6 עולות לבית הגמר. מכבי תל אביב בשלב הראשון של המוקדמות ניצחה את ארחוס הדנית 145:85 ו-133:62. בשלב השני של המוקדמות היא ניצחה את אריס סלוניקי היוונית 68:62 ו-75-76. את בית הגמר היא סיימה במקום החמישי. פירוט התוצאות תיאור מפורט של משחקי הגמר משחק הגמר, סרטון באתר יוטיוב
עונת 1984/1985 בגביע אירופה לאלופות בכדורסל

עונת 1984/1985 בגביע אירופה לאלופות בכדורסל הייתה העונה ה-28 של תחרות אירופית לקבוצות כדורסל והיא אורגנה על ידי פיב"א אירופה. המשחק הראשון התקיים ב-21 בספטמבר 1984 ותחרות הסתיימה ב-3 באפריל 1985. בתחרות השתתפו 25 קבוצות. בתחילת התחרות התקיימו משחקים בשיטת הנוקאאוט בהם נקבעו 6 עולות לבית הגמר. בבית הגמר התקיימו שני סיבובים. בסוף העונה ב-3 באפריל בפיראוס התקיים משחק הגמר. התחרות הסתיימה בניצחון של ציבונה זאגרב, בפעם הראשונה בתולדות המועדון. בשלבים המוקדמים נקבעו 6 עולות לבית הגמר. מכבי תל אביב בשלב הראשון של המוקדמות ניצחה את סטיאווה בוקרשט הרומנית 114:103 ו-131:88. בשלב השני של המוקדמות היא ניצחה את סונאייר אוסטנדה הבלגית 80:90 ו-135-75. את בית הגמר היא סיימה במקום השלישי. פירוט התוצאות תיאור מפורט של משחקי הגמר משחק הגמר, סרטון באתר יוטיוב
סנזיינה

סנזיינה (ברומנית: Sânziană), המכונה גם דרגאיקה (Drăgaica), היא יצור מיתולוגי רומני, קוסמת טובה מהסוג המכונה יילה, שהופכת לקוסמת רעה, אם לא מכבדים את יום חגה ב-24 ביוני. ההתייחסות לסנזיאנות היא בדרך כלל קבוצתית, אך יש גם אחת הזוכה להתייחסות פרטיקולרית, יאנה סנזיאנה. לפי המסורת הסנזיאנות לובשות יה, לכן חג הסנזיאנות נקבע גם כיום החג של החולצה הרומנית יה. סנזיאנה הוא גם שמו של צמח בעל פריחה צהובה-מוזהבת הפורח בתקופת חג הסנזיאנות, אשר פרחיו משמשים לחליטת תה ולהאכלת בעלי חיים. הצמח גדל גם בישראל ושמו דבקה אמיתית (Galium verum). בחג נוהגים לקשט את חזיתות הבתים בזרים של פרחי סנזיאנה. בנצרות 24 ביוני הוא יום חגו של יוחנן המטביל ומכאן נגזר השם sanctus Joannes (יוחנן הקדוש בלטינית), ששובש בהמשך, sînt Joane, sînjuene, sînziene. ביום חג זה רוקדות האיכרות, והצעירה שנבחרת לרוקדת המצטיינת קרויה Drăgaica (דרגאיקה), שם שנגזר מהמילה dragă, שפירושו "יקירה". על פי האתנולוגים הרומנים המנהג הזה קדם לנצרות ומקורו בחג של אל השמש, שנחוג בתקופה בה השמש בשיא חוזקה (לקראת היום הארוך ביותר בשנה) והסנזיינות היו כוהנות השמש, שחיו ביערות ושרתו את אלת הציד דיאנה. הסנזיינות עוברות בלילה ונותנות כוח לאנשים, בעלי חיים וצמחים. על פי המנהג, מפרחי הסנזיינות קולעים זרים וזורקים אותם אל גגות הבתים. אם הזר נשאר על הגג, זה מבשר חיים ארוכים ואם הוא נופל מהגג יש בכך בשורה רעה. מי שאינו מכבד את הסנזיינות על ידי לקיחת חלק במנהגים יענש על ידן בסופות, ברד והרס התבואה. את פרחי הסנזיינה יכולים לאסוף רק ילדים או נשים אחרי גיל הבלות, אחרת הם מאבדים את התכונות המגינות. בחבל מרמורש הבחורות מתרחצות לקראת החג במים זורמים ולקראת בוקר מרטיבות את גופן העירום בטל הבוקר - מנהג זה מבטיח להן שיהיו להן ילדים. צעירות לא נשואות שמות על ראשן זרי סנזיינה, כדי שבשנתן יחלמו על המיועד להן. במרמורש מקובל גם לקלוע זרי סנזיינות בצורת צלב, לקדש אותם בכנסייה ולאחר מכן להניח אותם בצמתים בקרבת הכפר, כדי להבטיח צמיחת התבואה. "Du-te Soare, vino Lună, Sânzienele îmbună…” (ברומנית) 24 IUNIE: Naşterea Sfântului Ioan Botezătorul - Sânzienele (ברומנית) רומניה מתכוננת לחגוג את היום הבינלאומי של היה! (ברומנית) VIDEO Superstiţii de Sânziene: Fetele se tăvălesc goale în roua dimineţii. Află de ce! (ברומנית)
סדרת שאום

סדרת שאום (באנגלית: בעבר Schaum's Outline Series וכיום Schaum's Outlines) היא סדרת ספרי לימוד אמריקאית לתיכון ולאוניברסיטה במגוון תחומים: מתמטיקה, הנדסה, מדעי המחשב, ביולוגיה, חשבונאות, כלכלה, דקדוק ועוד. הסדרה נוסדה בשנות ה-30 של המאה ה-20 בידי דניאל שאום, בנם של מהגרים ממזרח אירופה. בשנת 1967 נרכשה ההוצאה בידי הוצאת מקגרו-היל. הספרים בסדרה מתעדכנים בהתמדה, בהתאם לשינויים בתוכניות הלימוד ובעזרי הלימוד. עם מחברי הספרים נמנים מחברים נודעים בתחומם, כסימור ליפשוץ ומורי ר. שפיגל. לספרי הסדרה מבנה בסיסי משותף: כל פרק מתחיל בסקירה בסיסית של נושאי הפרק, שאחריה באה סדרה ארוכה של תרגילים פתורים ביסודיות, הכוללים הרחבה של חומר הלימוד (למשל הוכחה של משפטים בספרי מתמטיקה) והדגמה של שיטות נפוצות לפתרון בעיות בנושא הפרק. לבסוף ניתן עוד מקבץ של תרגילים לתרגול נוסף, עם פתרון קצר (שאינו כולל את דרך הפתרון). ההצגה הבהירה של נושאי הלימוד תרמה לפופולריות של הסדרה. בשנות ה-90 החלו להופיע גרסאות מקוצרות של ספרי הסדרה, בשם "Easy Outlines", המיועדות לתלמידי תיכון. אחדים מספרי הסדרה תורגמו לעברית ויצאו לאור בהוצאת סטימצקי. שלושה דורות בעיצוב העטיפה של ספרי סדרת שאום: 1969 שנות ה-80 2012 אתר האינטרנט הרשמי של סדרת שאום Viewing All Products in Schaums Outlines סדרת שאום : תאוריה ובעיות, בקטלוג הספרייה הלאומית
רון לוינטל

רון לוינטל (נולד ב-8 באוגוסט 1970) הוא פוליטיקאי ועורך דין ישראלי. יושב-ראש התנועה החוץ-פרלמנטרית "שינוי". בעבר מנחה טלוויזיה, עיתונאי, עורך עיתונים, שדרן ועורך תוכניות רדיו. לוינטל נולד, גדל והתחנך בתל אביב. הופעתו הראשונה בטלוויזיה הייתה כנער ב"תשדירי שירות" לחפצים חשודים באמצע שנות ה-80, בבימוי יגאל שילון. בצה"ל שירת כקריין בגלי צה"ל, שם גם הגיש בין היתר את התוכנית "שפריץ". לאחר שירותו הצבאי הנחה תוכניות טלוויזיה בערוץ 1, בערוץ 2 ובטלוויזיה החינוכית, ביניהן את התוכניות "זומביט", "רואים 6/6", "להיט בראש" ותוכנית הלייט נייט "חכם בלילה". בשנת 1996 הנחה את תחרות הקדם אירוויזיון, לצדה של טל מן. היה כתב בשבועון "פנאי פלוס", ממקימי תחנת הרדיו האזורית רדיו השרון ("רדיו 99") ועורך עיתון הסטודנטים של המרכז הבינתחומי ("מועד ב'") במהלך לימודיו. למד משפטים במרכז הבינתחומי הרצליה, ובשנת 1999 הצטרף למפלגת שינוי. במקביל לפעילותו הפוליטית המשיך לעסוק בעיתונות בתפקידי עריכה ברשת המקומונים "ידיעות תקשורת", שימש כסגן עורך המקומון "על השרון" ואף שידר בגלי צה"ל את התוכנית השבועית "ציפורי לילה משדכות". כמו כן, השתתף באופן קבוע בתוכנית הטלוויזיה "המקצוענים" (לצדם של אורלי נוי ודוד אופק) בהנחייתה של שירה פליקס בערוץ 10. בבחירות שהתקיימו בשנת 2003 למועצת העיר ת"א נבחר למקום הראשון מטעם מפלגת "שינוי", אך הועבר למקום השני לטובת פרופסור זהר שביט. עומד בראש עמותת הדרך אל החופש, הפועלת בתחום הקבורה החילונית ומארגנת מופעי תרבות העוסקים בטקסטים תנ"כיים בפירוש מודרני. לוינטל היה ממייסדי הוועד המנהל של מכון הטקסים החילוני וגם עמד בראשו. הוועד הוא עמותה העוסקת בעריכת טקסי-חיים לציבור הישראלי-חילוני (בעיקר טקסי נישואין אלטרנטיביים), וכיום משמש בה כאחד ממחתני הזוגות. בבחירות שנערכו למועצת העיר ת"א ב-2008 התמודד לוינטל ברשימה חדשה למועצת העיר - "התל אביבים", הפתק של המפלגה בבחירות כלל את המשפט ""חולדאי קונטרול - התל אביבים" ועורר בעקבות כך סערה, שהגיעה עד כדי ערעור של רון חולדאי לוועדת הבחירות, אך רשימה זו לא עברה את אחוז החסימה ולכן לא נבחר להמשיך את כהונתו במועצת העיר. בבחירות המקדימות של מפלגת "שינוי" לקראת הבחירות לכנסת ה-17, שנערכו בתחילת 2006, הביס לוינטל את חבר הכנסת הוותיק אברהם פורז ונבחר למקום השני ברשימה, אחרי יוסף לפיד, תוצאה שהובילה לפרישתו של לפיד. בסיעת "שינוי" בכנסת נותרו שני חברים, ח"כ אהוד רצאבי וח"כ אילן ליבוביץ'. רשימת "שינוי" לא עברה את אחוז החסימה, וכיום פועלת כתנועה חוץ-פרלמנטרית. בשנת 2015 הוציא לאור את ספרו "ארץ דיבת חלב ודבש". ב-2021 הופיע בתפקיד אורח כיו"ר הכנסת בתוכנית הטלוויזיה מותק בול באמצע. נישואים אזרחיים על ידי רון לוינטל, האתר הרשמי של רון לוינטל על טקסי חתונה חילוניים משרד עורכי דין רון לוינטל ושות', האתר הרשמי של עורך דין רון לוינטל אלי סניור, במי תבחרו? חולדאי או "קונטרול חולדאי", באתר ynet, 22 באוקטובר 2008
בורקיני

בורקיני (בערבית: بوركيني, הלחם של המילים "בורקה" ו"ביקיני") הוא סוג של בגד ים לנשים שהמציאה המעצבת הלבנונית-אוסטרלית אהדה זנטי. העיצוב נועד להתאים למצוות הקוראן הקורא לנשים מוסלמיות להתלבש בצניעות. החליפה מכסה את כל הגוף למעט הפנים, הידיים וכפות הרגליים, ובה בעת קלה דייה כדי לאפשר שחייה. מראה החליפה מזכיר חליפת צלילה באורך מלא עם כיסוי ראש מובנה, אך היא מעט רופפת יותר ועשויה מחומרים של בגד ים במקום ניאופרן. בישראל הרעיון התפשט הן במגזר היהודי-חרדי והן במגזר הערבי. החברה של זנטי, המוכרת את הבורקיני ברחבי העולם, דיווחה באוגוסט 2016 ש-45% מרוכשות בגדי הים אינן מוסלמיות, ויש ביניהן נשים ממגוון דתות ומוצאים. בקיץ 2016, לפחות 11 ערים צרפתיות העבירו חוק האוסר על לבישת בורקיני בחופים, בטענה שזהו בגד המפר את החילוניות הצרפתית. נשים רבות הפרו את האיסור, ביניהן עשרות שהתבקשו לעזוב את החופים, וכך גם נשים שלא היו לבושות בבורקיני, אלא רק בבגדים לא חושפניים, כולל אחת בבגד שחייה אולימפי. כאות מחאה, הודיע היזם הצרפתי-אלג'יראי רשיד נקאז שישלם את הקנסות עבור נשים שייקנסו בשל לבישת הבורקיני. ב-26 באוגוסט 2016 השעה בית המשפט המנהלי בצרפת את האיסור לנשים ללבוש את בגד הים המוסלמי בעיירה ליד ניס. מדיה וקבצים בנושא בורקיני בוויקישיתוף אילת לוי, בורקיני או ביקיני?, באתר הפורום לחשיבה אזורית, 21 באוגוסט 2018 בורקיני בישראל: יזמית האופנה שמחוללת שינוי בחברה הערבית, סרטון באתר יוטיוב, בערוץ ה-YouTube הרשמי של תאגיד השידור הישראלי, 28 באוגוסט 2021 Non-Muslims flock to buy burkinis as French bans raise profile of the modest swimwear style, The Sydney Morning Herald Martin et al. (2003), Encyclopedia of Islam & the Muslim World, Macmillan Reference, ISBN 978-0028656038 Not so teenie burqini brings beach shift, Reuters ווינט, מלחמה על החוף: אירופה נגד הבורקיני המוסלמי, באתר ynet, 20 באוגוסט 2016 French rally calls for wider burkini ban, RT NEWS Fighting for the ‘Soul of France,’ More Towns Ban a Bathing Suit: The Burkini, New York Times סוכנויות הידיעות‏, "נגד בורקיני - בעד זכויות": הנדבן שמשלם למוסלמיות את הקנסות, באתר וואלה, 25 באוגוסט 2016 סוכנויות הידיעות, ניצחון לבגד: איסור לבישת בורקיני - לא חוקי, באתר ynet, 26 באוגוסט 2016
אליפות אירופה בג'ודו 2016

אליפות אירופה בג'ודו לשנת 2016 התקיימה בין התאריכים 21–24 באפריל בעיר קאזאן שברוסיה. המשלחת הישראלית לאליפות זכתה בשתי מדליות - הג'ודוקא אורי ששון זכה בפעם השנייה ברציפות במדליית הכסף במשקל של מעל 100 ק"ג והג'ודוקא תמנע נלסון-לוי זכתה במדליית הארד במשקל של עד 57 ק"ג. המשלחת הישראלית לאליפות אירופה כללה 16 ספורטאים מהם 8 גברים ו-8 נשים. המשלחת זכתה בשתי מדליות - הג'ודוקא אורי ששון זכה בפעם השנייה ברציפות במדליית הכסף במשקל של מעל 100 ק"ג והג'ודוקא תמנע נלסון-לוי זכתה במדליית הארד במשקל של עד 57 ק"ג. - הג'ודוקא אורי ששון זכה במדליית כסף בשנה השנייה ברציפות במשקל מעל 100 ק"ג. - הג'ודוקא תמנע נלסון-לוי זכתה במדליית ארד במשקל עד 57 ק"ג, בהשתתפות הראשונה שלה באליפות אירופה. הג'ודוקא ירדן ג'רבי סיימה במקום החמישי במשקל עד 63 ק"ג, לאחר שהפסידה בקרב על מדליית הארד. נשים גברים
הנסיך מפעל ליצור טחינה

הנסיך מפעל ליצור טחינה בע"מ היא חברה פרטית ישראלית המוכרת במותג טחינה הנסיך. החברה הייתה בשליטת עפיף ועיסא טנוס והפעילה מפעל ליצור טחינה, עד שנקלעה לחובות כבדים שהובילו למינוי נאמן וכונסי נכסים שמכרו את פעילותה. טרם הקמת טחינה הנסיך בישראל, סופק רוב הביקוש הישראלי לטחינה מהשטחים. בשנת 1987, בעת האינתיפאדה הראשונה, נעצרה אספקת הטחינה מהשטחים לישראל, ולאחר 6 חודשים בהם נעצר המסחר החליט עפיף טנוס לנצל את ההזדמנות ולהשתלט על השוק שנוצר עקב האינתיפאדה. טנוס, שהתפרנס עד אז מעסק לראיית חשבון שהקים ב-1975, נסע לשכם ללמוד הכנת טחינה, קנה ציוד והעסיק את שלושת העובדים הראשונים שלו במפעל באזור התעשייה של כרמיאל. את הונו הראשוני השיג טנוס מהלוואות בנקאיות . מפעל החברה שוכן בעיילבון, ומשתרע על שטח של 5,500 מ"ר, ומועסקים בו יותר מ-50 עובדים. התפוקה השנתית של המפעל היא 17,000 טון טחינה. את חומר הגלם לייצור הטחינה, השומשום, מייבא טנוס ממגדלים בחו"ל בחלקו, ובחלקו מגדל בעצמו בשדות בעולם (בין השאר בשדות באתיופיה). הטחינה מתוצרת החברה נמכרת לשוק הישראלי ומיוצאת למדינות שונות בחו"ל, בהן ארצות הברית. באוגוסט 2016 הורה משרד הבריאות על הפסקת רישיון יצור ושיווק טחינת הנסיך עקב גילוי חיידקי סלמונלה בטחינה גולמית ששווקה למפעלי תעשייה, אך לאחר בדיקה חוזרת התיר את שיווק הטחינה שנועדה לשוק הקמעונאי (אך לא את הטחינה שנועדה לתעשייה). 176 טונות של טחינה פגומה הועברו להשמדה. באוקטובר 2022 פנתה החברה לבית המשפט בבקשה לעיכוב הליכים, לאחר שצברה חובות של 140 מיליון ש"ח. בית המשפט המחוזי בנצרת מינה לחברה שני כונסי נכסים ומנהל הסדר, ובמרץ 2023 נמכרה הפעילות העסקית של החברה לחברת טעמן תמורת 11 מיליון ש"ח. לבעלי החברה, עפיף ועיסא טנוס, היו חובות של 63 מיליון ש"ח מחמת ערבויות אישיות שנתנו. בהסדר הנושים הוסכם שהם ישלמו 4.2 מיליון ש"ח ויהיו פטורים מיתרת החוב. אתר האינטרנט הרשמי של הנסיך מפעל ליצור טחינה (באנגלית) ענת ג'ורג'י, "הנסיך" שהגיע לשווי של עשרות מיליוני שקלים — והתרסק, באתר TheMarker‏, 12 באפריל 2024 אורה קורן, האיש שהקים את טחינת הנסיך, יצרן הטחינה הגדול בישראל: "עלית הרוויחה יותר מדי, אז נכנסתי", באתר TheMarker‏, 17 במרץ 2006 טחינת הנסיך תייצא 8,500 טון טחינה גולמית לארצות הברית ב-16 מיליון דולר עדי דברת-מזריץ, הדר קנה, סלמונלה בחומוס ובטחינה: הופסק השיווק ממפעל טחינה הנסיך, באתר TheMarker‏, 11 באוגוסט 2016 הדר קנה, בשורות טובות לטחינה הנסיך: משרד הבריאות אישר החזרת המוצרים לרשתות השיווק, באתר TheMarker‏, 17 באוגוסט 2016 ליטל דוברוביצקי, יצרנית טחינת הנסיך מבקשת עיכוב הליכים בעקבות חובות של 140 מיליון שקל, באתר כלכליסט, 31 באוקטובר 2022 ליטל דוברוביצקי, פרסום ראשון בעקבות חובות הענק: בית המשפט מינה בעלי תפקידים לבחינת מכירת יצרנית טחינה הנסיך, באתר כלכליסט, 15 בנובמבר 2022 ליטל דוברוביצקי, ביהמ"ש אישר מכירת טחינת הנסיך לטעמן ב-11 מיליון שקל, באתר כלכליסט, 15 במרץ 2023 ליטל דוברוביצקי, הסדר לבעלים לשעבר של טחינת הנסיך: ישלמו 4.2 מיליון שקל מתוך חוב של 63 מיליון, באתר כלכליסט, 18 בדצמבר 2023
האקשה הפה

הָאקֶָשֶה הֶפֶה (בגרמנית: Hackesche Höfe) הוא מתחם המורכב משמונה חצרות ברחוב רוזנטלר (Rosenthaler Strasse) מס' 40 ברובע מיטה בברלין. החצרות נבנו בתחילת המאה ה-20 בסגנון יוגנדסטיל ואוכלסו בעיקר ביהודים. בעל המקום היה יהודי בשם מיכאל יעקב. בתקופת גרמניה הנאצית הוא הוכרח למכור את המתחם לארי. הזכויות הושבו ליורשיו ב-1993. היהודים נשלחו להשמדה ורק אבני הנגף המרובות מעידות על כך. באחת החצרות יש מוזיאון במקום בו היה קיים בית החרושת לייצור מברשות ומטאטאים על ידי עיוורים של חסיד אומות העולם אוטו ויידט. כן קיים במקום מוזיאון לזכר אנה פרנק. לאחר מלחמת העולם השנייה היה המתחם בשטח ברלין המזרחית. התיישבו במקום אמנים ויוצרים. תוכניות השלטונות להרוס את המתחם נתקלו בהתנגדות עזה. ב-1995 הוחל בשיפוץ המתחם והוא הפך למרכז חנויות, גלריות, מוזיאונים, סדנאות ותיאטראות. הדירות הישנות שופצו והפכו את המקום למבוקש ויקר למגורים. מול האקשה הפה נמצאת כיכר מוקפת במסעדות ובברים, ובה נמצאת גם תחנת הרכבת האקשר מרקט (בגרמנית: Hackescher Markt). בכיכר נערכים הופעות רחוב ושוק אוכל בימי חמישי ושבת. חצר מס' 1 בהאקשה הפה כניסה למוזיאון אוטו ויידט תחנת הרכבת האקשר מרקט להקת כלי נשיפה ממתכת בהאקשר מרקט מדיה וקבצים בנושא האקשה הפה בוויקישיתוף אתר האינטרנט הרשמי של האקשה הפה האקשה הפה באתר berlin.de האקשה הפה (אורכב 21.09.2016 בארכיון Wayback Machine), באתר "מלון" סיור בהאקשה הפה, באתר "ברלין"
עונת 1985/1986 בגביע אירופה לאלופות בכדורסל

עונת 1985/1986 בגביע אירופה לאלופות בכדורסל הייתה העונה ה-29 של תחרות אירופית לקבוצות כדורסל והיא אורגנה על ידי פיב"א אירופה. המשחק הראשון התקיים ב-19 בספטמבר 1985 ותחרות הסתיימה ב-3 באפריל 1986. בתחרות השתתפו 25 קבוצות. בתחילת התחרות התקיימו משחקים בשיטת הנוקאאוט בהם נקבעו 6 עולות לבית הגמר. בבית הגמר התקיימו שני סיבובים. בסוף העונה ב-3 באפריל בבודפשט התקיים משחק הגמר. התחרות הסתיימה בניצחון של ציבונה זאגרב, בפעם השנייה ברציפות ובפעם השנייה בתולדות המועדון. בשלבים המוקדמים נקבעו 6 עולות לבית הגמר. מכבי תל אביב בשלב הראשון של המוקדמות ניצחה את קינגסטון קינגס האנגלית 112:93 ו-120:92. בשלב השני של המוקדמות היא ניצחה את נשואה אי.בי.בי.סי ההולנדית 113:95 ו-103-96. את בית הגמר היא סיימה במקום החמישי. פירוט התוצאות תיאור מפורט של משחקי הגמר משחק הגמר,המחצית הראשונה, סרטון באתר יוטיוב משחק הגמר,המחצית השנייה, סרטון באתר יוטיוב
יחסי איטליה–קטר

יחסי איטליה–קטר הם היחסים הדיפלומטיים הרשמיים והמלאים שבין הרפובליקה האיטלקית לבין מדינת קטר. קטר ואיטליה משתפות פעולה במגוון תחומים אך הבולט מביניהם הוא שיתוף הפעולה בתחום הקמת התשתיות של גביע העולם בכדורגל 2022 שייערך בקטר, מאות עסקים איטלקיים משקיעים בהקמת התשתיות במגוון תחומים, חלקם משקיעים בבניית האצטדיונים, חלקם משקיעים בבניית המלונות וחלקם משקיעים בהקמת הכביש העתידי בין קטר לבחריין שיוביל לאצטדיון-א שמאל. בתערוכה העולמית של 2015 פדריקו גווידי, שרת הכלכלה האיטלקית, פגשה את עמיתה הקטרי אחמד בן ג'אסם אאל ת'אני בביתן הקטרי. הם שוחחו על התקדמות היחסים הכלכליים של איטליה וקטר ובחנו מעורבות גדולה יותר אחת של השנייה, בעניינים פנימיים וחיצוניים. צעד שקטר לא מרבה לעשות. איטליה ייצאה לקטר סחורה בשווי 1.2 מיליארד אירו בשנת 2013. איטליה היא הספקית החמישית בגודלה לקטר בשנה זו אחרי ארצות הברית, סין, יפן וגרמניה. אך עם זאת, דווקא הייצוא הקטרי לאיטליה צובר תאוצה ועולה כל שנה. השנה בה איטליה ייצאה הכי הרבה לקטר היא במפתיע - 2008, השנה של המשבר הכלכלי העולמי. EXPO 2015: ITALY-QATAR MEETING TO INTENSIFY RELATIONS BETWEEN THE COUNTRIES Stronger relations between Italy and Qatar Italy and Qatar have strong bilateral ties